હિંદુસ્તાની શાસ્ત્રીય સંગીત, બનારસ ઘરાના વારાણસીમાં જ જન્મ્યુ અને વિકસિત થયુ છે. ભારતના ઘણા દાર્શનિક, કવિ, લેખક, સંગીતગ્ન વારાણસીમાં રહ્યા છે. જેમાં કબીર, વલ્લભાચાર્ય, રવિદાસ, સ્વામી રામાનંદ, ત્રૈલંગ સ્વામી, શિવાનંદ ગોસ્વામી, મુંશી પ્રેમચંદ, જયશંકર પ્રસાદ, આચાર્ય રામચંદ્ર શુક્લ, પંડિત રવિ શંકર, ગિરિજા દેવી, પંડિત હરિપ્રસાદ ચૌરસિયા અને ઉસ્તાદ બિસ્મીલ્લાહ ખાં વગેરે છે. ગોસ્વામી તુલસીદાસે હિંદુ ધર્મનો પરમ-પૂજ્ય ગ્રંથ રામચરિતમાનસ અહીં જ લખ્યો હતો અને ગૌતમ બુદ્ધે પોતાનું પ્રથમ પ્રવચન અહીં નજીકમાં જ સારનાથમાં આપ્યુ હતુ.